
AVIZ
asupra proiectului de Lege pentru aprobarea Ordonanţei de urgenţã a Guvernului nr.72/2017 privind implementarea Sistemului de avertizare a populaţiei în situaţii de urgenţă “RO-ALERT”
În conformitate cu prevederile art.95 și art. 115 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţã a Guvernului nr.72/2017 privind implementarea Sistemului de avertizare a populaţiei în situaţii de urgenţă “RO-ALERT”, trimis cu adresa nr. PL-x. 538/2017 din 07 decembrie 2017. 
Senatul, în calitate de primă Cameră sesizată, a adoptat proiectul de Lege în şedinţa din 04 decembrie 2017. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a dezbătut proiectul de Lege în şedinţa din data de 06 februarie 2018.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţã a Guvernului nr.72/2017 privind implementarea Sistemului de avertizare a populaţiei în situaţii de urgenţă “RO-ALERT”.

Consilier parlamentar, 

Andreea Negulescu

